***Državna matura 2019./2020. – ljetni rok - Naknadne prijave, promjene i odjave ispita***

**Naknadne prijave, promjene i odjave ispita** državne mature propisane su
Pravilnikom o izmjenama i dopunama pravilnika o polaganju državne mature članak 10. i 11.

**Naknadne prijave i promjene ispita**

**Rok: do 9. svibnja 2020**. (uključujući taj dan)

**Kako se može naknadno prijaviti ispit ili promijeniti prijavljeni ispit/razinu ispita?**

1. **Učenici** koji ove školske godine završavaju četvrti/peti razred u srednjim školama u Republici Hrvatskoj zamolbu za naknadnom prijavom ili promjenom prijavljenoga ispita dostavljaju Školskom ispitnom povjerenstvu koje donosi odluku o opravdanosti zahtjeva i o tome obavještava Centar.
Za postupak naknadne prijave ispita, promjene prijavljenih ispita i promjeni razine ispita učenici se trebaju javiti ispitnome koordinatoru u školi.

**Napomena:**
- uz zamolbu za **naknadnu prijavu ispita** potrebno je dostaviti dokumentaciju kojom se dokazuje razlog i opravdanost neprijavljivanja ispita u propisanom roku.
Pravilnik o izmjenama i dopunama pravilnika o polaganju državne mature Članak 10. stavak 6.
Opravdani razlozi za naknadnu prijavu ispita mogu biti:
- teži zdravstveni problemi u vrijeme prijava ispita
- smrt u obitelji, prometna ili druga nesreća te drugi opravdani razlozi
- uz zamolbu za **promjenom ispita i promjenom razine** prijavljenoga ispita potrebno je dostaviti dokumentaciju kojom se dokazuje razlog i opravdanost zamolbe.
- Nepotpune zamolbe Povjerenstvo neće razmatrati.

**Odjave ispita**

**Rok: do 9. svibnja 2020.** (uključujući taj dan)

**Kako se prijavljeni ispiti odjavljuju**1. **Učenici** koji ove školske godine završavaju četvrti/peti razred u srednjim školama u Republici Hrvatskoj ispite odjavljuju u svojim školama, na način da se jave ispitnome koordinatoru u školi, koji će ih uputiti u daljnje postupanje.

**Za dodatne informacije i pomoć** s pitanjima koja se odnose na državnu maturu pristupnicima su na stranici **Postani-student**, dostupni **Priručnici za prijavu ispita državne mature** prema kategorijama pristupnika s detaljnim informacijama.
Za dodatna pitanja možete se javiti telefonom na broj Infocentra: **01 4501 899** ili e-mailom info.centar@ncvvo.hr